

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 940-01/22-01/9**

**URBROJ: 2198-31-01-22-7**

**Gračac, 4. studenog 2022. g.**

 Temeljem članka 391. Zakona o vlasništvu i drugim stvarnim pravima (NN 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) i Odluke o raspisivanju natječaja za prodaju nekretnine, KLASA: 940-01/22-01/9, URBROJ: 2198-31-01-22-6 od 2. studenog 2022. g., općinski načelnik raspisuje

**NATJEČAJ**

**za prodaju nekretnine**

1. Predmet natječaja je prodaja nekretnine (zemljišta) u vlasništvu Općine Gračac označene kao k. č. broj 175/1, upisane u nacrt k. uloška broj 430 k. o. Vrelo pri Općinskom sudu u Gospiću, Zemljišno knjižnom odjelu Stalne službe u Gračacu, ukupno 151 čhv **s početnom natječajnom cijenom od 15.000,00 kuna odnosno 1.990,84 eura (fiksni tečaj 1 eur = 7,53450 kn).**

2. Pravo sudjelovanja u javnom natječaju imaju fizičke i pravne osobe koje prema važećim propisima RH mogu biti vlasnici nekretnina na području RH i koje iskažu pravni interes za kupnju nekretnine.

3. U cijenu nekretnine nisu uračunata porezna davanja koja plaća kupac.

4. Općina Gračac zadržava pravo poništiti predmetni javni natječaj bez posebnog obrazloženja.

5. Uz pisanu ponudu koja treba sadržavati podatke o ponuditelju, kontakt podatke, opis pravnog interesa za kupnju/ namjeravanog zahvata te iznos ponuđene cijene (koji ne može biti manji od početne cijene), ponuditelji su obvezni dostaviti preslik osobne isprave za fizičku osobu odnosno rješenja o upisu u trgovački registar za pravne osobe.

6. Najpovoljnijim ponuditeljem će se smatrati ponuditelj koji ponudi najvišu cijenu, a dostavi pravodobnu, potpunu i urednu ponudu s opisanim pravnim interesom/ namjeravanim zahvatom.

7. U slučaju prihvaćanja ponude, sklopit će se ugovor o kupoprodaji predmetne nekretnine.

8. **Ponude se dostavljaju u zatvorenoj omotnici osobnom predajom ili poštom preporučeno na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom listu“.

**OPĆINSKI NAČELNIK:**

 **Robert Juko, ing.**

*Natječaj je objavljen u „Zadarskom listu“ 7. studenog 2022.*